cyanic-selkie/wikianc huggingface dataset:
Χωρισμός Κράτους και Εκκλησίας
Φιλικός και εχθρικός διαχωρισμός
Οι ακαδημαϊκοί κάνουν διαχωρισμό μεταξύ εκείνων που μπορούν να χαρακτηριστούν «φιλικοί» και «εχθρικοί» διαχωρισμοί κράτους και εκκλησίας. Ο φιλικός τύπος περιορίζει την ανάμειξη της εκκλησίας στα ζητήματα του κράτους, αλλά επίσης περιορίζει την ανάμειξη του κράτους στα ζητήματα της εκκλησίας. Ο εχθρικός τύπος, αντιθέτως, επιδιώκει να περικλείσει τη θρησκεία καθαρά στο σπίτι ή στην εκκλησία και περιορίζει τη θρησκευτική εκπαίδευση, τις θρησκευτικές τελετουργίες και τη δημόσια επίδειξη πίστης.
Το εχθρικό μοντέλο της ανεξιθρησκίας εμφανίστηκε με τη Γαλλική Επανάσταση και αντιπροσωπεύεται στη Μεξικανική Επανάσταση και το Σύνταγμα που προέκυψε από αυτήν καθώς και στο Ισπανικό Σύνταγμα του 1931. Το εχθρικό μοντέλο που παρουσιάστηκε σε αυτά τα γεγονότα, μπορεί να θεωρηθεί ότι προσεγγίζει τον τύπο της πολιτικής θρησκείας, που συναντάμε στα ολοκληρωτικά καθεστώτα.
Ο Γαλλικός διαχωρισμός του 1905 και ο Ισπανικός διαχωρισμός του 1931 έχουν χαρακτηριστεί ως οι πιο εχθρικοί του εικοστού αιώνα, αν και τα σημερινά σχήματα και στις δυο αυτές χώρες θεωρούνται σε γενικές γραμμές φιλικά. Ο πρόεδρος της Γαλλίας Νικολά Σαρκοζί, στην αρχή της θητείας του, παρ’ όλ’ αυτά, χαρακτήρισε τη σημερινή κατάσταση «αρνητική εκκοσμίκευση» και θέλησε να αναπτύξει μια «θετική εκκοσμίκευση», πιο ανοιχτή στη θρησκεία. Η συμπεριφορά της πολιτείας προς τη θρησκεία θεωρείται από κάποιους ότι υπήρξε μια από τις αιτίες των εμφυλίων πολέμων στην Ισπανία και το Μεξικό.
Ο Γάλλος φιλόσοφος και συντάκτης της Παγκόσμιας Διακήρυξης των Ανθρωπίνων Δικαιωμάτων Ζακ Μαριτέν (Jacques Maritain) επισήμανε τη διαφορά ανάμεσα στο μοντέλο που βρίσκουμε στη Γαλλία και σε αυτό των Ηνωμένων Πολιτειών των μέσων του εικοστού αιώνα. Θεώρησε ότι το μοντέλο των Ηνωμένων Πολιτειών της εποχής εκείνης είναι πιο φιλικό, διότι συνδύαζε την «καθαρή διάκριση και την έμπρακτη συνεργασία» ανάμεσα στην εκκλησία και την πολιτεία, αυτό που αποκάλεσε «ιστορικό θησαυρό» και προειδοποίησε τις Ηνωμένες Πολιτείες: «παρακαλέστε τον Θεό να το διατηρήσετε προσεκτικά και μην επιτρέψετε στην αντίληψη σας για τον διαχωρισμό να παρεκκλίνει προς αυτήν των ευρωπαίων». Ο Αλέξις ντε Τοκβίλ (Alexis de Tocqueville), ένας άλλος Γάλλος σχολιαστής, έκανε παρόμοια διάκριση: «Στις Ηνωμένες Πολιτείες, από την αρχή, η πολιτική και η θρησκεία ήταν σε συμφωνία και δεν σταμάτησαν να είναι έτσι έκτοτε».
Εξωτερικοί σύνδεσμοι
Κατηγορία:Θρησκεία και πολιτική Κατηγορία:Ιστορία του Χριστιανισμού Κατηγορία:Κοσμικισμός
Κόνλεϋ
Κόνλεϋ (επίσης: Κόνλεϊ, Ιρλανδικά, αγγλικά: Conley) μπορεί να αναφέρεται σε ένα από τα παρακάτω πρόσωπα:
Κατηγορία:Επώνυμα
Φιλοσοφικός αναρχισμός
Φιλοσοφικός αναρχισμός είναι μια αναρχική σχολή σκέψης σύμφωνα με την οποία το Κράτος δεν έχει ηθική νομιμοποίηση, παρόλο που δεν υποστηρίζει την βία για να καταργηθεί. Ο όρος παρότι δεν υπονοεί απαραίτητα κάποια δράση ή επιθυμία για κατάργηση του κράτους, οι αναρχικοί που ασπάζονται αυτή την σχολή σκέψης πιστεύουν πως δεν έχουν καμία υποχρέωση ή καθήκον να υπακούν το κράτος· από την άλλη, δεν πιστεύουν ότι το Κράτος έχει το δικαίωμα να δίνει εντολές. Ο φιλοσοφικός αναρχισμός είναι ιδιαίτερα συστατικό του αναρχοατομικισμού.
Παραπομπές
Κατηγορία:Αναρχισμός
Τσάπα
Η τσάπα είναι ένα αρχαίο και ευέλικτο εργαλείο χειρός και κηπουρικής που χρησιμοποιείται για την διαμόρφωση του εδάφους, την αφαίρεση των ζιζανίων, τον καθαρισμό του εδάφους και την συγκομιδή των ριζών. Η διαμόρφωση του εδάφους περιλαμβάνει την συσσώρευση εδάφους γύρω από την βάση των φυτών, το σκάψιμο των στενών αυλακιών και τα ρηχά χαρακώματα για την φύτεση σπόρων ή βολβών. Το βοτάνισμα με μια τσάπα περιλαμβάνει την ανατάραξη της επιφάνειας του εδάφους ή την κοπή του φυλλώματος από τις ρίζες και τον καθαρισμό του εδάφους από παλιές ρίζες και υπολείμματα των καλλιεργειών. Η τσάπα για το σκάψιμο του εδάφους χρησιμοποιείται για την συγκομιδή ριζικών καλλιεργειών όπως οι πατάτες.
Εξωτερικοί σύνδεσμοι
Κατηγορία:Γεωργικά εργαλεία
Eleanor Rigby
To "Eleanor Rigby" είναι τραγούδι των Beatles σε σύνθεση του Πωλ ΜακΚάρτνεϋ. Ο ΜακΚάρτνεϋ συνέθεσε το κομμάτι για πιάνο, χωρίς λόγια. Αργότερα σκέφτηκε να το αφιερώσει στη μοναξιά. Το όνομα του τραγουδιού είναι φανταστικός συνδυασμός ενός καταστήματος στο Μπρίστολ και της ηθοποιού Eleanor Bron. Ο ΜακΚάρτνεϋ συνάντησε τους υπόλοιπους Μπιτλς στο σπίτι του Τζων Λένον και όλοι μαζί έγραψαν τους στίχους του τραγουδιού.
Παραπομπές
Κατηγορία:Τραγούδια των The Beatles Κατηγορία:Τραγούδια του 1966 Κατηγορία:Singles του 1966 Κατηγορία:Singles της Parlophone
A Real Live One
Το A Real Live One είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 22 Μαρτίου 1993 μέσω της δισκογραφικής εταιρείας "ΕΜΙ". Το άλμπουμ επανεκδόθηκε το 1998 σε μορφή διπλού CD, μαζί με το "A Real Dead One", το οποίο είχε αρχικά κυκλοφορήσει έξι μήνες μετά.
Η ηχογράφηση του δίσκου έγινε κατά την περιοδεία για την προώθηση του "Fear of the Dark" και τα τραγούδια προέρχονται από αυτό το δίσκο, το "Somewhere In Time", το "Seventh Son of a Seventh Son" και το "No Prayer for the Dying". Ο δίσκος ανέβηκε στο # 3 στα τσαρτ της πατρίδας του συγκροτήματος, την υψηλότερη θέση στην οποία θα έφθανε άλμπουμ των Iron Maiden μέχρι το 2003.
Τραγούδια
1. Be Quick or Be Dead (Dickinson, Gers) - 3:17
2. From Here to Eternity (Harris) - 4:20
3. Can I Play with Madness (Harris, Smith, Dickinson) - 4:43
4. Wasting Love (Dickinson, Gers) - 5:48
5. Tailgunner (Dickinson, Harris) - 4:09
6. The Evil That Men Do (Harris, Dickinon, Smith) - 5:26
7. Afraid to Shoot Strangers (Harris) - 6:48
8. '''Bring Your Daughter... to the Slaughter' (Dickinson)'' - 5:18
9. Heaven Can Wait (Harris) - 7:29
10. The Clairvoyant (Harris) - 4:30
11. Fear of the Dark (Harris) - 7:11
Βραβεία
A Real Live One (άλμπουμ)
Οι μουσικοί
Οι μουσικοί οι οποίοι συμμετείχαν στις ηχογραφήσεις του "A Real Live One" είναι οι εξής:
Πηγές
Κατηγορία:Δισκογραφία των Iron Maiden Κατηγορία:Άλμπουμ του 1993
Σφυρηλάτηση
Η Σφυρηλάτηση είναι μια διαδικασία κατασκευής που περιλαμβάνει τον σχηματισμό και την διαμόρφωση του μετάλλου μέσω συμπιεστικών δυνάμεων. Τα χτυπήματα γίνονται με ένα σφυρί (συχνά ένα σφυρί ισχύος). Η σφυρηλάτηση ταξινομείται ανάλογα με την θερμοκρασία στην οποία εκτελείται : κρύα ή θερμή σφυρηλάτηση. Στην δεύτερη, το μέταλλο θερμαίνεται, συνήθως σε σφυρήλατο. Τα σφυρηλατημένα μέρη κυμαίνονται σε βάρος από ένα κιλό έως εκατοντάδες τόνους. Τα παραδοσιακά μεταλλικά προϊόντα ήταν μαγειρικά σκεύη, εργαλεία χειρός, όπλα, κύμβαλα και κοσμήματα. Από την Βιομηχανική Επανάσταση, τα σφυρηλατημένα προϊόντα χρησιμοποιούνται ευρέως σε μηχανισμούς και μηχανήματα όπου ένα συστατικό απαιτεί υψηλή αντοχή. Τέτοια σφυρήλατα προϊόντα συνήθως απαιτούν περαιτέρω επεξεργασία (όπως μηχανική κατεργασία) για να επιτευχθεί ένα ολοκληρωμένο προϊόν. Σήμερα η σφυρηλάτηση θεωρείται μια σημαντική παγκόσμια βιομηχανία.
Κάρμεν (αποσαφήνιση)
Εκτός από την όπερα Κάρμεν του Ζωρζ Μπιζέ, το Κάρμεν μπορεί να αναφέρεται:
μεγάλης φήμης της παραπάνω όπερας.
Διάφορα
όπερας.
Δειτε επίσης
Κατηγορία:Αποσαφηνίσεις ονομάτων
Ντράκαρ
Το ντράκαρ (σουηδικά drakkar) ήταν μεγάλο κωπήλατο ή ιστιοφόρο πλοίο που χρησιμοποιούσαν οι Βίκινγκ στη ναυσιπλοΐα κατά τον 8ο και 10ο μ.Χ. αι. Το όνομά του, που σημαίνει δράκος, προέρχεται από τη διακόσμηση της πλώρης του η οποία είχε σχήμα δράκοντα. Οι Βίκινγκ πίστευαν στους δαίμονες των δασών και θαλασσών, γι΄ αυτό λάξευαν στις πλώρες των καραβιών τους, αλλά και στα δοκάρια των σπιτιών τους, δράκοντες ώστε να τους κρατούν μακριά. Τα σκάφη που η πλώρη τους είχε λαξευμένο φίδι ονομάζονταν σνέκαρ (snekar) και ήταν μικρότερου μήκους. Το ντράκαρ είχε μήκος περίπου 30 μ. πολύ λεπτό σχήμα, με πλώρη και πρύμνη ίσες μεταξύ τους και κυρτές προς τα πάνω. Δεν υπήρχε κατάστρωμα και είχαν ένα κατάρτι, στο κέντρο περίπου του σκάφους, με ένα μεγάλο τετράγωνο πανί, που χρησίμευε και σαν κάλυμμα όποτε χρειαζόταν
Οι Βίκινγκ χρησιμοποιούσαν τα ντράκαρ κυρίως για ναυμαχίες και επιδρομές, γι΄ αυτό και είχαν υψηλές πλώρες, πρύμνες και έξαλα, ώστε το πλήρωμα να βάλλει σχετικά προστατευμένο κατά των αντιπάλων του και να αποκρούει ευκολότερα απόπειρες επιβίβασής τους σε αυτό. Η κατασκευή τους ήταν πολυδάπανη, γι' αυτό και ανήκαν κυρίως σε βασιλείς ή ισχυρούς ηγεμόνες. Γνωστά ιστορικά παραδείγματα τέτοιων πλοίων είναι το "Μακρύ Ερπετό" (Ormren Lange, 995 - 1000 μ.Χ.) του βασιλιά Όλαφ Τρύγκβασον, που είχε καρίνα μήκους 32 μ. με πλήρωμα από 68 κωπηλάτες και χωρητικότητα 500 ανδρών. Άλλα ντράκαρ ήταν το "Βισούντεν" (Visund, 1026 μ.Χ.) του βασιλιά Όλαφ Χάραλντσον, με την το ακρόπρωρό του να έχει τη μορφή ενός επιχρυσωμένου ταύρου και 60 κωπηλάτες καθώς και ο "Μεγάλος Δράκος" του Χάραλντ Χαρντράντα με 70 κωπηλάτες. Το τελευταίο ιστορικά που αναφέρεται, μάλλον το μεγαλύτερο της κατηγορίας του, ήταν το "Πλοίο του Χριστού" (Kristsuden, 1262 - 1263 μ.Χ.), το οποίο ναυπηγήθηκε στο Μπέργκεν της Νορβηγίας για τον βασιλιά Χάκωνα Δ' με 74 κωπηλάτες.
Εξωτερικοί σύνδεσμοι
Κατηγορία:Κωπήλατα πλοία Κατηγορία:Βίκινγκ Κατηγορία:Ιστιοφόρα
Ολκιμότητα
Ο όρος ολκιμότητα  χαρακτηρίζει την ικανότητα των μετάλλων και κραμάτων να επιδέχονται διάφορους τρόπους μορφοποίησης υπό πίεση και έλξη. Πρόκειται για ιδιότητα των περισσοτέρων καθαρών μετάλλων, όπως αργύρου, χαλκού, σιδήρου αλλά και κραμάτων, όπως χάλυβας, ορείχαλκος και άλλων κραμάτων του χαλκού, μαγνησίου, αλουμινίου και νικελίου. Στη μηχανική ο όρος αναφέρεται στην ιδιότητα των υλικών να εμφανίζουν σχετικά μεγάλες παραμορφώσεις πριν τη θραύση τους. Η αντίθετη ιδιότητα ονομάζεται ψαθυρότητα. Εκτός από τα παραπάνω, όλκιμη συμπεριφορά παρουσιάζουν πολλά πλαστικά, φυσικά υλικά όπως ο ιστός της αράχνης και άλλα.
Η Ολκιμότητα αποτελεί ιδιαίτερη περίπτωση της ελασιμότητας ως μια μορφή πλαστικότητας των μετάλλων με δεδομένο ότι κατά την παραμόρφωσή τους υπό πίεση και έλξη αυτά δεν καταστρέφονται. Η ιδιότητα αυτή, όπως και η ελασιμότητα ήταν γνωστή από την αρχαιότητα. Τα μέταλλα που έχουν υψηλό βαθμό ολκιμότητας ονομάζονται όλκιμα και είναι σχεδόν όλα τα ελατά. Η κατεργασία των ολκίμων μετάλλων και κραμάτων προς παραγωγή προϊόντων γίνεται με την έλαση που πραγματοποιείται σε ειδικούς μηχανουργικούς χώρους στα ελασματουργεία, από ειδικές μηχανές με τριπλούς κωνικούς κυλίνδρους καλούμενοι έλαστρα ολκής, ή έλαστρα συνεχούς λειτουργίας, ή "έλαστρα 150", ενώ τα παράγωγα αυτών ονομάζονται ανάλογα ράβδοι, σιδερόβεργες και σύρματα.
Παραπομπές
Κατηγορία:Επιστήμη υλικών Κατηγορία:Παραμόρφωση Κατηγορία:Μηχανική συνεχούς μέσου
Nyan Cat
right|thumb|250px|Η "Nyan Cat"
Η Nyan Cat είναι το όνομα ενός βίντεο από το YouTube, το οποίο ανέβηκε τον Απρίλιο του 2011 και το οποίο έγινε ένα μιμίδιο στο Διαδίκτυο. Η μουσική του συνδέθηκε μ' ένα ιαπωνικό pop τραγούδι με μια γάτα που το σώμα του είχε ένα Pop-Tart, που πετάει μέσα στο διάστημα, και αφήνει ένα ίχνος ένα ουράνιο τόξο. Το βίντεο κατατάσσεται στο νούμερο 5 της λίστας των πιο δημοφιλών βίντεο του YouTube για το 2011.
Δημοτικότητα
Η Nyan Cat έφτασε στην ένατη θέση στην πρώτη δεκάδα μεταδιδόμενων βίντεο του Απριλίου του 2011, με συνολικά 7.200.000 επισκέψεις. Το αρχικό βίντεο από το YouTube έχει 90.589.691 επισκέψεις από τη 1η Ιανουαρίου 2013. Λόγω της δημοτικότητάς του, πολλά νέα remixes και διασκευές έχουν γίνει. Υπάρχουν, επίσης, ringtones, wallpapers και εφαρμογές για τη λειτουργία των smartphone, συμπεριλαμβανομένων των Windows, του iPhone, iPad, Symbian, Android, Windows Phone και WebOS της HP. To "Nyan Cat Adventure», από την 21st Street Games, είναι ένα παιχνίδι που έχει επίσημη άδεια.
Ο Christopher Torres δημιούργησε την ιστοσελίδα nyan.cat, το οποίο χαρακτήρισε αρχικά μια παρόμοια εμφάνιση του βίντεο με την ίδια μουσική υπόκρουση. Η ιστοσελίδα, η οποία χρησιμοποιεί το.cat top-level domain, χαρακτηρίστηκε από τον Torres ως "αντιγραφή". Η ιστοσελίδα λειτουργεί τώρα από τον δημιουργό και δείχνει την αυθεντική εκδοχή του βίντεο. Κατηγορία:Διαδικτυακά μιμίδια Κατηγορία:YouTube (βίντεο) Κατηγορία:Viral βίντεο
Κάτω Μαραθιά Ευρυτανίας
Η Κάτω Μαραθιά είναι ακατοίκητο ορεινό χωριό της Στερεάς Ελλάδας στην Περιφερειακή Ενότητα Ευρυτανίας, το οποίο βρίσκεται στα δυτικά όρια με την Περιφερειακή Ενότητα Αιτωλοακαρνανίας και τις πλαγιές των Ευρυτανικών (νοτίων) Αγράφων σε υψόμετρο 720 μέτρα. Είναι κτισμένη στα βορειοανατολικά της τεχνητής λίμνης Κρεμαστών και δυτικά του Ταυρωπού ποταμού (Μέγδοβας). Απέχει 18 χλμ. Ν. από το Κερασοχώρι (έδρα του δήμου) και 31 χλμ. Δ.-ΒΔ. από το Καρπενήσι και θεωρείται ένας από τους συνοικισμός της γειτονικής Μαραθιάς (Δ.-ΝΔ.). Ως ξεχωριστός οικισμός αναφέρεται για πρώτη φορά το 1951 να απογράφεται στην τότε κοινότητα Μαραθιάς. Σύμφωνα με το σχέδιο Καλλικράτης μαζί με την Μαραθιά, την Αμίριανη και το Παρκιό αποτελούν την τοπική κοινότητα Μαραθιάς που ανήκει στη δημοτική ενότητα Φραγκίστας του Δήμου Αγράφων και σύμφωνα με την απογραφή του 2011 δεν έχει μόνιμους κατοίκους.
Παραπομπές
Κατηγορία:Χωριά του νομού Ευρυτανίας Κατηγορία:Δήμος Αγράφων
Τουόνεταρ
Η Τουόνεταρ (Tuonetar) στη Φινλανδική μυθολογία, είναι γυναικεία θεότητα του κάτω κόσμου.
Είναι η γυναίκα του Τούονι και μαζί βασιλεύουν στον κάτω κόσμο, παιδιά τους είναι η Λόβιαταρ, η Βάμματαρ και η Κίβουταρ. Αδελφή της ήταν η μάγισσα Λόουχι. Όταν οι νεκροί έφταναν στο βασίλειο τους πρόσφεραν μία κούπα γεμάτη βατράχια και σκουλήκια.
Κατηγορία:Φινλανδική μυθολογία Κατηγορία:Θεότητες του θανάτου Κατηγορία:Θεότητες του Κάτω Κόσμου
Λούπης
Επώνυμο οικογένειας (αδελφών) αγωνιστών του 1821 από την Κρήτη.
Μεσιέ 36
Τo Μεσιέ 36 (γνωστό και ως Μ36 και NGC 1960) είναι ανοικτό σμήνος σε απόσταση 4.100 ετών φωτός στον αστερισμό Ηνίοχο.
Ιστορικό
Το Μεσιέ 36 ήταν το πρώτο από τα τρία λαμπρά ανοικτά σμήνη που βρίσκονταν στο νότιο μέρος του αστερισμού Ηνίοχος (τα άλλα δύο είναι τα Μεσιέ 37 και Μεσιέ 38). Και τα τρία ανακαλύφθηκαν από τον Giovanni Batista Hodierna πριν το 1654, όπως υποδεικνύει ο Kenneth Glyn Jones. Όμως αυτές οι ανακαλύψεις ήρθαν στο φως μόλις το 1984, έτσι ο Le Gentil ανακάλυψε ανεξάρτητα τα Μ36 και Μ38. Ο Σαρλ Μεσιέ το συμπεριέλαβε στον κατάλογό του στις 2 Σεπτεμβρίου 1764.
Εξωτερικοί σύνδεσμοι
Κατηγορία:Ανοικτά σμήνη 36 1960 Κατηγορία:Ηνίοχος (αστερισμός)
Ιωάννης Παπαρρόδου
Βιογραφία
Γεννήθηκε το 1904 στη Λαμία. Σπούδασε στην Σχολή Ευελπίδων και το 1923 στις 29 Σεπτεμβρίου εξήλθε ως Ανθυπολοχαγός Πυροβολικού. Το 1930 μετατέθηκε στο μόνιμο Επιστημονικό προσωπικό της Γεωγραφικής Υπηρεσίας Στρατού. Συμμετείχε στον Ελληνοϊταλικό Πόλεμο του 1940, στην αρχή ως διοικητής του 1ου τάγματος χιονοδρόμων (με δύναμη 300 ανδρών, αποτελούμενο από εθελοντές αθλητές-σκιέρ, που ο ίδιος, κατόπιν επαφών με ελληνικούς ορειβατικούς συλλόγους, οργάνωσε το Δεκέμβριο του 1940 σε τρεις λόχους, που εκπαιδεύτηκαν στο Μέτσοβο ) της 21 Μοίρας Ορειβατικού Πυροβολικού στην περιοχή Πόγραδετς. Αργότερα έγινε Διοικητής της 21ης Μοίρας Ορειβατικού Πυροβολικού. Πολέμησε στα υψώματα "669", "Μνήμα της Γριάς" και "Μπουράτο", ενώ το τμήμα του συνεισέφερε στην κατάληψη της Κορυτσάς, πολεμώντας στην πρώτη γραμμή. Το τάγμα του ήταν υπεύθυνο για ιχνηλατήσεις, με περιπολίες για την πρόληψη εχθρικής διείσδυσης. Κατά την σύμπτυξη από το αλβανικό μέτωπο λόγω της γερμανικής εισβολής στην Ελλάδα, ως Διοικητής της παραπάνω μοίρας, διατάχθηκε και κατέλαβε αρχικά στρατηγικές θέσεις στα υψώματα νοτιοανατολικά της κωμόπολης Μανιάκοι Καστοριάς, κοντά στο Δισπηλιό. Έπειτα πολέμησε εναντίον γερμανικών μηχανοκίνητων στρατιωτικών τμημάτων στην Μάχη της στενωπού της Κλεισούρας. Σκοτώθηκε στις 15 Απριλίου 1941 στο Άργος Ορεστικό, κατά την επίθεση που εξαπέλυσαν μετά το μεσημέρι οι γερμανικές δυνάμεις που κινούνταν στην περιοχή και, συγκεκριμένα, προς τη μεριά των χωριών Μηλίτσα και Αμπελόκηποι.
Ο Παπαρρόδου ήταν αθλητής χειμερινών αγώνων και είχε διακριθεί στο χιονοδρομία στους Πανελλήνιους Αγώνες του 1935. .
Παραπομπές
Κατηγορία:Έλληνες αθλητές των χιονοδρομιών Κατηγορία:Έλληνες του Β΄ Παγκοσμίου Πολέμου Κατηγορία:Έλληνες αξιωματικοί του πυροβολικού
Δήμος Οροπεδίου Λασιθίου
Ο Δήμος Οροπεδίου Λασιθίου βρίσκεται στα δυτικά του νομού Λασιθίου και έχει σαν έδρα το Τζερμιάδο. Πρόκειται για ορεινό δήμο ο οποίος, σύμφωνα με την απογραφή του 2011, έχει συνολικά 2.387 κατοίκους και έκταση 129.976 στρέμματα. Ο Δήμος παρέμεινε αμετάβλητος με την εφαρμογή του προγράμματος Καλλικράτης.
Με το πρόγραμμα Κλεισθένης Ι, οι τοπικές Κοινότητες μετονομάστηκαν και πάλι σε Κοινότητες την 1η Σεπτεμβρίου 2019, έχοντας ξανά την ονομασία που έφεραν και προ του προγράμματος Καποδίστριας (1998).
Διατελέσαντες δήμαρχοι Οροπεδίου (1999-σήμερα)
Πρώτος δήμαρχος εξελέγη το 1998 με ποσοστό 55,14% στον 2ο γύρο, ο Ιωάννης Σφακιανάκης. Στις εκλογές του 2002 με ποσοστό 54,78% από τον 1ο γύρο εξελέγη ο Γεώργιος Μηλιαράς, ο οποίος επανεξελέγη το 2006 με 100% (μοναδικός υποψήφιος) και το 2010 με 52,91%. Στις εκλογές του 2014 και του 2019 νέος δήμαρχος εξελέγη ο Ιωάννης Στεφανάκης, λαμβάνοντας ποσοστό 52,07% και 88,69% αντίστοιχα.
Λοιμός του Αμβούργου (1892)
thumb|right|250px|Σανατόριο χολέρας στο Αμβούργο, το 1892 Ο λοιμός του Αμβούργου που ξέσπασε το 1892 ήταν επιδημία χολέρας.
Εξωτερικοί σύνδεσμοι
Κατηγορία:Αμβούργο Κατηγορία:Ιστορία της Γερμανίας
Ρίντλεϊ Σκοτ
Ο Σερ Ρίντλεϊ Σκοτ (αγγλικά: Sir Ridley Scott, γέννηση: 30 Νοεμβρίου 1937) είναι Άγγλος σκηνοθέτης και παραγωγός. Μετά την επιτυχία της ταινίας Άλιεν (1979), οι πιο γνωστές του ταινίες είναι η νεο-νουάρ ταινία επιστημονικής φαντασίας Blade Runner (1982), το εγκληματικό δράμα Θέλμα & Λουίζ (1991), το ιστορικό δράμα βραβευμένο με Όσκαρ Καλύτερης Ταινίας Μονομάχος (2000), η πολεμική ταινία Μαύρο Γεράκι: Η Κατάρριψη (2001), το εγκληματικό θρίλερ Hannibal (2001), η βιογραφική ταινία το δράμα Επαγγελματίες Απατεώνες (2003), η δραματική ταινία δράσης Το Βασίλειο των Ουρανών (2005), η βιογραφική ταινία American Gangster (2007), η ταινία επιστημονικής φαντασίας Προμηθέας (2012), το δραματικό θρίλερ Ο Συνήγορος (2013) και η ταινία επιστημονικής φαντασίας The Martian (2015).
Ο Σκοτ είναι γνωστός για το ατμοσφαιρικό, πολύ συγκεντρωμένο οπτικό του ύφος, το οποίο έχει επηρεάσει πολλούς σκηνοθέτες. Έχει λάβει τρεις υποψηφιότητες για Όσκαρ Σκηνοθεσίας (Θέλμα & Λουίζ, Μονομάχος και Μαύρο Γεράκι: Η Κατάρριψη), δύο για Χρυσή Σφαίρα και δύο για BAFTA. Το 2003, ο Σκοτ χρίστηκε ιππότης από τη Βασίλισσα Ελισάβετ ΙΙ στο Μπάκιγχαμ για τη συνεισφορά του στη βρετανική κινηματογραφική βιομηχανία. Είναι ο μεγαλύτερος αδερφός του Τόνι Σκοτ που πέθανε το 2012.
Εξωτερικοί σύνδεσμοι
Κατηγορία:Άγγλοι σκηνοθέτες κινηματογράφου
Τράπεζα του Ισραήλ
Η Τράπεζα του Ισραήλ (εβραϊκά: בנק ישראל) είναι η κεντρική τράπεζα του Ισραήλ. Έχει έδρα στην Ιερουσαλήμ και ένα υποκατάστημα στο Τελ Αβίβ. Διοικητής της κεντρικής τράπεζας είναι ο Καρνίτ Φλουγκ.
Εξωτερικοί σύνδεσμοι
Ισραηλ Κατηγορία:Επιχειρήσεις του Ισραήλ
Μεσιέ 37
Το Μεσιέ 37 (γνωστό και ως Μ37 και NGC 2099) είναι το πλουσιότερο ανοικτό σμήνος στον αστερισμό Ηνίοχο. Βρίσκεται σε απόσταση 4.400 ετών φωτός.
Ιστορικό
Το Μεσιέ 37 ανακαλύφθηκε από τον Giovanni Battista Hodierna πριν το 1654. Αν και το Μ37 είναι το λαμπρότερο σμήνος στον Ηνίοχο, ο Le Gentil δεν το παρατήρησε το 1749 όταν ανακάλυψε ανεξάρτητα το Μεσιέ 36 και το Μεσιέ 38. Ο Σαρλ Μεσιέ ανακάλυψε ανεξάρτητα το Μ37 το Σεπτέμβριο του 1764.
Χαρακτηριστικά
Το Μεσιέ 37 αποτελείται από περισσότερα από 500 άστρα, εκ των οποίων περίπου 150 είναι λαμπρότερα από 12,5. Η διάμετρός του είναι περίπου 20 με 25 έτη φωτός και η ηλικία του είναι 300 εκατομμύρια έτη. Επίσης, στο Μ37 υπάρχουν τουλάχιστον 12 ερυθροί γίγαντες.
Εξωτερικοί σύνδεσμοι
Κατηγορία:Ανοικτά σμήνη 37 2099 Κατηγορία:Ηνίοχος (αστερισμός)
No Sleep at All
No Sleep at All είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 15 Οκτωβρίου 1988 σε μορφή δίσκου βινυλίου και CD μέσω της δισκογραφικής εταιρείας "GWR Records".
Η ηχογράφηση του άλμπουμ έγινε κατά την εμφάνιση τους σαν πρώτο όνομα στο φεστιβάλ "Giants of Rock" στη Χάμεενλίνα της Φινλανδίας, στις 2 Ιουλίου 1988. Για την προώθηση του άλμπουμ οι Motörhead περιόδευσαν στη Βόρεια Αμερική ανοίγοντας τις εμφανίσεις των Slayer.
Το 2001, στην επανέκδοση του CD περιεχόταν τα επιπλέον κομμάτια "Stay Clean" και "Metropolis".
Τραγούδια
2. Traitor (Kilmister, Burston, Campbell, Taylor) - 2:40
3. Dogs (Kilmister, Burston, Campbell, Taylor) - 3:24
4. Ace of Spades (Kilmister, Clarke, Taylor) - 3:17
5. Eat the Rich (Kilmister, Burston, Campbell, Taylor) - 4:34
6. Built for Speed (Kilmister, Burston, Campbell, Gill) - 4:56
7. Deaf Forever (Kilmister, Burston, Campbell, Gill) - 4:02
8. Just 'Cos You Got the Power (Kilmister, Burston, Campbell, Taylor) - 7:28
9. Killed by Death (Kilmister, Burston, Campbell, Gill) - 5:58
10. Overkill (Kilmister, Clarke, Taylor) - 6:33
Θέσεις τσαρτ
No Sleep at All (άλμπουμ)
Τα μέλη του συγκροτήματος
Το "No Sleep at All" ηχογραφήθηκε από τους εξής μουσικούς:
Πηγές
Κατηγορία:Δισκογραφία των Motörhead Κατηγορία:Άλμπουμ του 1988
Υπεραγωγιμότητα
thumb|Πειραματική επιβεβαίωση του φαινομένου Μeissner. Μαγνήτης αιωρείται ελεύθερα πάνω από υπεραγωγό υψηλων θερμοκρασιών (παστίλια), ο οποίος έχει ψυχθεί με υγρό [[άζωτο στους -196 °C.|213x213px]] Υπεραγωγιμότητα ονομάζεται η κατάσταση κατά την οποία συγκεκριμένα υλικά (μεταλλικά στοιχεία, κράματα, κεραμικά κ.α) παρουσιάζουν μηδενική dc ηλεκτρική ειδική αντίσταση κάτω από μια κρίσιμη θερμοκρασία ΤC, συγκεκριμένη για κάθε υλικό. Τα αντίστοιχα υλικά ονομάζονται υπεραγωγοί. Η υπεραγωγιμότητα ανακαλύφθηκε στις 8 Απριλίου το 1911 από τον φυσικό Χάικε Κάμερλιν Όνες (Heike Kamerlingh Onnes) του πανεπιστημίου Λέιντεν της Ολλανδίας. Μια δεύτερη βασική ιδιότητα των υπεραγωγών είναι ότι συμπεριφέρονται ως τέλειοι διαμαγνήτες. Ένα δείγμα υπεραγωγού σε θερμική ισορροπία σε ένα μαγνητικό πεδίο ασθενέστερο μιας κρίσιμης τιμής ΗC απαλείφει τελείως το εφαρμοζόμενο μαγνητικό πεδίο στο εσωτερικό του. Το φαινόμενο αυτό ονομάζεται φαινόμενο Μeissner.
Υπάρχουν δύο βασικές κατηγορίες υπεραγωγών με βάση το φαινόμενο Meissner: Εναλλακτικές κατηγοριοποιήσεις υπάρχουν με βάση το θεωρητικό μοντέλο που περιγράφει την συμπεριφορά του υπεραγωγού, την περιοχή κρίσιμων θερμοκρασιών (χαμηλών/υψηλών) στην οποία ανήκει το υλικό, ή ακόμα τις κλάσεις διαφόρων υλικών (χημικά στοιχεία, κράματα, κεραμικά, οργανικά υλικά). thumb|271x271px|Βίντεο παρουσίασης του φαινομένου Meissner σε υπεραγωγό υψηλών θερμοκρασιών (μαύρη παστίλια) με έναν μεταλλικό μαγνήτη
Μηδενική DC ηλεκτρική αντίσταση
thumb|353x353px|Ειδική αντίσταση σαν συνάρτηση της θερμοκρασίας για μέταλλο και υπεραγωγό.Η κύρια αιτία εμφάνισης ηλεκτρικής αντίστασης σε ένα μέταλλο είναι η αλληλεπίδραση ηλεκτρονίου-φωνονίου η οποία προκαλείται από την σκέδαση των ηλεκτρονίων λόγω ταλάντωσης των ιόντων του πλέγματος. Αυτές οι ταλαντώσεις περιγράφονται ως ακουστικά κβάντα (φωνόνια) με ενέργειες   όπου     είναι η ορμή του φωνονίου και    όπου λ είναι το μήκος κύματος του φωνονίου. Με την μείωση της θερμοκρασίας η αντίσταση που οφείλεται σε σκεδάσεις μειώνεται. Όμως η ηλεκτρική αντίσταση οφείλεται και σε παράγοντες όπως οι ατέλειες του πλέγματος και οι προσμίξεις. Αυτές παίζουν κυρίαρχο ρόλο στην εμφάνιση ηλεκτρικής αντίστασης στις χαμηλές θερμοκρασίες. Η ειδική αντίσταση ενός μετάλλου μπορεί να περιγραφεί από την σχέση  όπου ο πρώτος όρος είναι η εναπομένουσα ειδική αντίσταση και ο δεύτερος όρος οφείλεται στις σκεδάσεις.
Τα υλικά που ονομάζονται υπεραγωγοί παρουσιάζουν εντελώς διαφορετική συμπεριφορά με την μείωση της θερμοκρασίας. Σε μια συγκεκριμένη κρίσιμη τιμή θερμοκρασίας ΤC (χαρακτηριστική για κάθε υλικό) τα υλικά αυτά μεταβαίνουν σε μια διαφορετική κατάσταση την οποία χαρακτηρίζει ο μηδενισμός της ηλεκτρικής αντίστασης. Η αντίσταση εξαφανίζεται απότομα και παραμένει μηδενική για όλο το εύρος θερμοκρασιών κάτω από την ΤC. Με την αύξηση της θερμοκρασίας το υλικό επανέρχεται με τον ίδιο τρόπο στην αρχική του κατάσταση.
Ισοτοπικό φαινόμενο
Το 1950 ανακαλύφθηκε ότι διαφορετικά ισότοπα του ίδιου στοιχείου έχουν διαφορετικές κρίσιμες θερμοκρασίες μετάβασης στην υπεραγωγιμότητα, , όπου Mi η ισοτοπική μάζα του στοιχείου. Αυτή η ανακάλυψη υποδεικνύει πως η αλληλεπίδραση ηλεκτρονίων-ιόντων είναι σημαντική για την εμφάνιση υπεραγωγιμότητας.thumb|577x577px| Το κρίσιμο μαγνητικό πεδίο συναρτήσει της θερμοκρασίας για α) υπεραγωγούς τύπου Ι και β) υπεραγωγούς τύπου ΙΙ
Φαινόμενο Meissner & υπεραγωγοί τύπου Ι,ΙΙ
Οι Μάισνερ (Meissner) και Όχζενφελντ (Ochesfeld) παρατήρησαν ότι ένα εξωτερικό μαγνητικό πεδίο ,εφόσον δεν είναι ισχυρό, δεν μπορεί να διεισδύσει στο εσωτερικό ενός υπεραγωγού. Ως εκ τούτου ο υπεραγωγός συμπεριφέρεται σαν τέλειο διαμαγνητικό υλικό. Εάν ένας υπεραγωγός ψυχθεί σε θερμοκρασίες χαμηλότερες της κρίσιμης θερμοκρασίας του, η μαγνητική ροή αποβάλλεται απότομα από το εσωτερικό του. Η μετάβαση στην υπεραγώγιμη κατάσταση μέσα σε ένα μαγνητικό πεδίο, συνοδεύεται από την εμφάνιση επιφανειακών ρευμάτων τα οποία αποσβένουν το πεδίο στο εσωτερικό του υλικού. Σε αυτό το σημείο πρέπει να γίνει μια διευκρίνιση ανάμεσα σε έναν υποθετικά τέλειο αγωγό και έναν υπεραγωγό. Αν εφαρμόσουμε ένα μαγνητικό πεδίο σε έναν τέλειο αγωγό τότε λόγο του νόμου επαγωγής ο αγωγός θα προσπαθήσει να απαλείψει το πεδίο στο εσωτερικό του. Αν όμως μηδενίσουμε αυτό το εφαρμοζόμενο πεδίο τότε ο αγωγός πάλι λόγο επαγωγής θα προσπαθήσει να το διατηρήσει. Αντίθετα ένας υπεραγωγός θα έχει συνεχώς μηδενικό πεδίο στο εσωτερικό το όπως προβλέπει η εξίσωση London.
Το υπεραγώγιμο υλικό του οποίου η υπεραγώγιμη κατάσταση καταστρέφεται πάνω από μια κρίσιμη τιμη HC ενός εξωτερικού μαγνητικού πεδίου, χαρακτηρίζεται ως υπεραγωγός τύπου Ι. Μέχρι την τιμή αυτή η μαγνητική ροή δεν μπορεί να διεισδύσει στο υλικό. Η μαγνήτιση αυξάνεται γραμμικά με το εφαρμοζόμενο μαγνητικό πεδίο. Από τα πειραματικά αποτελέσματα προκύπτει η σχέση μεταξύ του κρίσιμου μαγνητικού πεδίου με την θερμοκρασία:
Πάνω από την κρίσιμη τιμή HC η μαγνητική ροή διεισδύει μέσα στο υλικό και έτσι δημιουργείται ο υπεραγωγός τύπου ΙΙ, στο εσωτερικό του οποίου παρουσιάζονται διασυνδεδεμένες περιοχές κανονικού και υπεραγώγιμου υλικού. Στους υπεραγωγούς τύπου ΙΙ το φαινόμενο Meissner είναι διαφορετικό από ότι στους τύπου Ι. Μέχρι την τιμή HC το πεδίο μηδενίζεται μέσα στον υπεραγωγό. Για η ειδική αντίσταση είναι μηδέν ενώ το πεδίο μηδενίζεται κατά περιοχές και το υλικό λέγεται ότι βρίσκεται στην κατάσταση στροβίλων. Στην κατάσταση αυτή το πεδίο διεισδύει μερικά στο δείγμα υπό μορφή λεπτών νημάτων ροής. Ο αριθμός των νημάτων αυξάνεται με την αύξηση του εφαρμοζόμενου μαγνητικού πεδίου. Μέσα σε κάθε νήμα το πεδίο είναι ισχυρό και το υλικό δεν είναι υπεραγώγιμο. Στην περιοχή έξω από τα νήματα το υλικό παραμένει υπεραγώγιμο και το πεδίο ελαττώνεται λόγω παρουσίας ρευμάτων θωράκισης. Για H>H_{c2} η υπεραγωγιμότητα καταστρέφεται.
Θερμοηλεκτρικές και Θερμοδυναμικές Ιδιότητες
Οι υπεραγωγοί είναι κακοί αγωγοί της θερμότητας. Η ειδική αντίσταση ενός υπεραγωγού σε μηδενικό μαγνητικό πεδίο μηδενίζεται σε θερμοκρασία ΤC. Επίσης στους υπεραγωγούς δεν παρατηρείται το φαινόμενο Peltier, δηλαδή ένα ηλεκτρικό ρεύμα σε ομοιόμορφη θερμοκρασία σε έναν υπεραγωγό δεν συνοδεύεται από θερμικό ρεύμα, όπως συμβαίνει σε ένα κανονικό μέταλλο. Η απουσία του φαινομένου Peltier μαρτυρά ότι τα ηλεκτρόνια που συμμετέχουν στο υπεραγώγιμο ρεύμα δεν μεταφέρουν εντροπία.
Η ειδική θερμότητα ενός υπεραγωγού μεταβάλλεται σημαντικά κάτω από την κρίσιμη θερμοκρασία. Σε ένα κανονικό μέταλλο σε χαμηλή θερμοκρασία η ειδική θερμότητα έχει τη μορφή AT+BT^3, με τον γραμμικό όρο να οφείλεται στις διεγέρσεις των ηλεκτρονίων και τον κυβικό όρο στις ταλαντώσεις του πλέγματος. Στον υπεραγωγό καθώς η θερμοκρασία ελαττώνεται η ειδική θερμότητα πηδάσει σε μια υψηλότερη τιμή σε σχέση με αυτή της κανονικής κατάστασης και στη συνέχεια ελαττώνεται γρηγορότερα και μειώνεται περισσότερο από την αναμενόμενη τιμή στην κανονική κατάσταση ( η κανονική κατάσταση κάτω από την κρίσιμη θερμοκρασία επιτυγχάνεται με εφαρμογή μαγνητικού πεδίου H>H_{c} ).
Θεωρίες
μικρογραφία|300px|Η θωράκιση με την κίνηση των ιόντων (μπλε) μπορεί να δώσει μια ελκτική αλληλεπίδραση μεταξύ των ηλεκτρονίων (κόκκινο) με ενέργεια ζεύγους  η οποία  είναι δυνατόν να σχηματίσει μια δέσμια κατάσταση στο περιβάλλον των άλλων ηλεκτρονίων στο χώρο των ορμών, το ονομαζόμενο ζεύγος Cooper, με  τα δύο ηλεκτρόνια πολύ κοντά στην επιφάνεια Fermi. Η υπεραγωγιμότητα είναι ένα καθαρά κβαντικό φαινόμενο. Τα ηλεκτρόνια είναι οι φυσικοί φορείς του ηλεκτρικού ρεύματος στους αγωγούς και οι σκεδάσεις τους στο κρυσταλλικό πλέγμα (και γενικά το υλικό) του αγωγού, κατά την εξαναγκασμένη διέλευσή τους μέσα από αυτό, προκαλούν το φρενάρισμά τους και εμφανίζεται έτσι ωμική αντίσταση. Οι σκεδάσεις των ηλεκτρονίων γίνονται πάνω στα άτομα του κρυστάλλου α) λόγω των πλεγματικών ατελειών (προσμίξεις, πλεγματικά κενά) που παραμορφώνουν τον κρύσταλλο και β) λόγω της μη μηδενικής θερμοκρασίας του κρυστάλλου από την οποία τα άτομά του ταλαντώνουν και καταλαμβάνουν μεγαλύτερο χώρο στατιστικά και έτσι μικραίνει ο ελεύθερος (από σκεδάσεις) χώρος διέλευσης για τα ηλεκτρόνια.
Ιστορία
'' «Όπως ειπώθηκε, το πείραμα δεν άφησε καμία αμφιβολία πως, δεδομένης της ακρίβειας που επετεύχθη, η ηλεκτρική αντίσταση εξαφανίστηκε. Παράλληλα όμως συνέβη κάτι αναπάντεχο. Η εξαφάνιση της αντίστασης δεν πραγματοποιήθηκε σταδιακά αλλά απότομα. Η αντίσταση μειώθηκε από 1/500 σε ένα εκατομμυριοστό στους 4,2Κ. Στην χαμηλότερη θερμοκρασία των 1,5Κ μπορεί να διαπιστωθεί πως η αντίσταση μειώθηκε σε ένα χιλιοστό-εκατομμυριοστό της τιμής της σε κανονική θερμοκρασία. Συνεπώς ο υδράργυρος βρίσκεται σε μια νέα κατάσταση στους 4,2Κ, η οποία, λόγω των συγκεκριμένων αυτών ηλεκτρικών ιδιοτήτων, μπορεί να ονομαστεί κατάσταση υπεραγωγιμότητας.»''
Τις επόμενες δεκαετίες ανακαλύφθηκε πλειάδα άλλων υπεραγώγιμων χημικών στοιχείων και ενώσεων.
To 1933 οι ερευνητές Βάλτερ Μάισνερ και Ρόμπερτ Όχζενφελντ (Robert Ochsenfeld) στην προσπάθεια τους να εξηγήσουν την υπεραγωγιμότητα ανακάλυψαν ότι τα υπεραγώγιμα υλικά αποβάλλουν το εφαρμοζόμενο μαγνητικό πεδίο από το εσωτερικό τους. Αυτό το φαινόμενο ισχυρού διαμαγνητισμού ονομάζεται Φαινόμενο Μάισνερ.
Το 1935 παρουσιάσθηκε η πρώτη φαινομενολογική θεωρία της υπεραγωγιμότητας από τους αδελφούς Φριτς Λόντον και Χάιντς Λόντον. Η γνωστή ως θεωρία London εξηγεί το Φαινόμενο Μάισνερ στηριζόμενη στο μοντέλο των δύο ρευστών των Κορνέλις Γιάκομπους Χόρτερ (Cornelis Jacobus Gorter) και Χέντρικ Κάσιμιρ.
To 1950 παρουσιάσθηκε η θεωρία Ginzburg-Landau από τους Λεβ Νταβίντοβιτς Λάνταου (Lev Davidovich Landau) και Βιτάλι Γκίνζμπουργκ (Vitaly Ginzburg). Μια εξαιρετική φαινομενολογική θεωρία βασισμένη στη θεωρία του Landau πάνω στις αλλαγές φάσης δευτέρας τάξης και σε μία κυματική εξίσωση που περιγράφει τον βαθμό υπεραγώγιμης τάξης στο υλικό. Η θεωρία αυτή εξηγεί ικανοποιητικά τις μακροσκοπικές ιδιότητες των υπεραγωγών.
To 1957 προτάθηκε από τον Αλεξέι Α. Αμπρικόσοφ η κατάσταση στροβίλων των υπεραγωγών τύπου ΙΙ, η οποία στη συνέχεια επιβεβαιώθηκε και πειραματικά.
Η πρώτη ευρέως αποδεκτή θεωρητική περιγραφή του φαινομένου, βασισμένη στο σχηματισμό των ζευγών Κούπερ, παρουσιάσθηκε το 1957 από τους φυσικούς Τζον Μπαρντίν, Λίον Κούπερ και Τζον Σρίφφερ (γνωστή και ως θεωρία BCS), με την οποία κέρδισαν το Βραβείο Νόμπελ στη Φυσική το 1972.
Μια επίσης σημαντική συμβολή στην θεωρία και την τεχνολογία των υπεραγωγών πραγματοποιήθηκε με την θεωρητική πρόβλεψη του Μπράιαν Τζόζεφσον. Ο Τζόζεφσον πρότεινε πως ένα «υπερ-ρεύμα» μπορεί να διαρρέει δύο πλάκες υπεραγωγών οι οποίες διαχωρίζονται από ένα στρώμα μονωτή. Το φαινόμενο αυτό ονομάστηκε Φαινόμενο Josephson για το οποίο ο Τζόζεφσον βραβεύθηκε με το Νόμπελ Φυσικής το 1973. Το φαινόμενο χρησιμοποιήθηκε για την μέτρηση του κβάντου μαγνητικής ροής και έχει εφαρμογή σε κβαντομηχανικά κυκλώματα όπως τα SQUIDs, τα qubits και RSFQ ψηφιακά ηλεκτρονικά.
Για σχεδόν 30 χρόνια οι φυσικοί ακολουθούσαν την θεωρία BCS, η οποιά απαγόρευε ύπαρξη υπεραγωγιμότητας σε θερμοκρασίες πάνω από 30 Κ. Το 1986 όμως οι Γκέοργκ Μπέντνορζ και Άλεξ Μιούλερ έκαναν μια ανακάλυψη που οδήγησε σε νέα φυσική. Μια ένωση με βάση το λανθάνιο και δομή τύπου περοβσκίτη, ένα κεραμικό υλικό με χαρακτήρα μονωτή, εμφάνισε υπεραγωγιμότητα σε θερμοκρασία 35 Κ. Για την ανακάλυψη τους αυτή οι Μπέντνορζ και Μιούλερ βραβεύτηκαν με το βραβείο Νόμπελ Φυσικής το 1987. Έναν χρόνο μετά ανακαλύφθηκε ότι αν το λανθάνιο αντικατασταθεί με ύττριο η κρίσιμη θερμοκρασία ανέβηκε στους 92 Κ.
Η επιστημονική έρευνα αφοσιώθηκε στην ανακάλυψη ή κατασκευή υλικών υπεραγώγιμων σε ακόμα πιο υψηλές θερμοκρασίες. Τα επόμενα υλικά που ανακαλύφθηκαν ήταν και αυτά κεραμικά. Η μέγιστη θερμοκρασία υπεραγωγιμότητας που έχει εντοπιστεί είναι 190 Κ και αφορά το υδρόθειο υπό υψηλή πίεση. . Εντούτοις δεν υπάρχουν σαφείς ενδείξεις για την κατεύθυνση που πρέπει να πάρουμε για καλύτερης ποιότητας και υψηλότερης θερμοκρασίας υπεραγώγιμα υλικά. Η έρευνα συνεχίζεται και σε θεωρητικό επίπεδο καθώς δεν υπάρχει θεωρητικό υπόβαθρο που να εξηγεί πλήρως την υπεραγωγιμότητα σε υψηλές θερμοκρασίες. Πληθώρα θεωρητικών μοντέλων έχουν προταθεί, τα οποία περιγράφουν ορισμένες ιδιότητες των υπεραγωγών όμως αγνοούν εντελώς κάποιες άλλες. Η υπεραγωγιμότητα υψηλών θερμοκρασιών αποτελεί ένα ανοικτό πεδίο για νέα φυσική.
Υπεραγώγιμοι μαγνήτες
Οι υπεραγωγοί κραμάτων νιοβίου-τιτανίου και νιοβίου-κασσιτέρου χρησιμοποιούνται κυρίως σε εφαρμογές υπεραγώγιμων μαγνητών λόγω των μηχανικών τους ιδιοτήτων που τους επιτρέπουν να κατασκευαστούν σε νήματα. Οι υπεραγωγοί αυτοί υπό μορφή λεπτών νημάτων σε μήτρα χαλκού χρησιμοποιούνται ως περιέλιξη σε πηνία. Τέτοιοι υπεραγώγιμοι μαγνήτες έχουν χρησιμοποιηθεί στο Fermilab (Tevatron 1987) σε επιταχυντες στοιχειωδών σωματιδίων, οι οποίοι παρήγαγαν μαγνητικό πεδίο 4,5Tesla. Αντίστοιχοι μαγνήτες στο Desy Laboratory παρέχουν πεδία των 5,5Τ ενώ στο CERN οι ηλεκτρομαγνήτες του LHC (Large Hadron Collider) παράγουν πεδία των 8,4Τ. Στον καινούργιο αντιδραστήρα σύντηξης Wendelstein 7-X πλάσμα δευτερίου-τριτίου βρίσκεται μέσα σε δακτυλιοειδές θάλαμο που περικλείεται από μαγνήτες (stellarator) νιοβίου-τιτανίου που παράγουν μαγνητικό πεδίο 6Τ.
Επαφές Josepshon
Το φαινόμενο σήραγγας σε δομές μετάλλου-μονωτή-υπεραγωγού (MIS) και υπεραγωγού-μονωτή-υπεραγωγού (SIS) τις καθιστά ικανές να υλοποιούν λογικές πύλες και μνήμες. Η επαφή Josepshon αποτελεί ένα διακόπτη ρεύματος που έχει δυνατότητα να μεταβαίνει από on σε off με πολύ μεγάλες συχνότητες και πολύ μικρή κατανάλωση. Εκτός αυτής της λειτουργίας υπάρχει και μια παραλλαγή του γνωστου MOSFET, το ονομαζόμενο joFET το οποίο είναι ένα FET με πηγή και απαγωγό από υπεραγώγιμο υλικό και υπόστρωμα από αγωγό ή ημιαγωγό. Μια σχετική εφαρμογή είναι η ανάπτυξη ψηφιακών ΙC με χρήση υπεραγώγιμων υλικών. Οι υπεραγώγιμοι μικροεπεξεργαστές χρησιμοποιούν Josephson Devices ως εναλλακτική διάταξη των τρανζίστορ των ημιαγώγιμων επεξεργαστών, με ταχύτητες που υπολογίζονται στα 32Petaflop.
Μικροκυματικά κυκλώματα
Οι χαμηλές απώλειες και χαμηλή διασπορά των υπεραγώγιμων γραμμών μεταφοράς που λειτουργεί σε θερμοκρασία υγρού αζώτου προσφέρεται για την κατασκευή παθητικών μικροκυματικών κυκλωμάτων, συντονιστών, φίλτρων και κεραιών. Τέτοια υψηλής ποιότητας κυκλώματα χρησιμοποιούνται ήδη στα δίκτυα κινητής τηλεφωνίας βελτιώνοντας σημαντικά την απόδοση τους.
Αισθητήρες-Ανιχνευτές
Οι υπερευαίσθητοι αισθητήρες SQUID (Superconducting Quantum Interference Device) είναι αισθητήρες μαγνητικής ροής που μπορούν να διακρίνουν διαφορές της τάξης των 10-11 του μαγνητικού πεδίου της Γης. Κάνoντας χρήση δύο επαφών Josephson μπορούν να μετρήσουν οποιοδήποτε φυσικό μέγεθος μπορεί να μετατραπεί σε μαγνητική ροή, όπως μαγνητικό πεδίο, βαθμίδας μαγνητικού πεδίου, ρεύμα, τάση, μετατόπιση και μαγνητική επιδεκτικότητα. Τα SQUIDs βρίσκουν εφαρμογές σε ανίχνευση μαγνητικών πεδίων του εγκεφάλου, παρακολούθηση των καρδιακών παλμών των νεογνών, μέτρηση των μεταβολών του γεωμαγνητικού πεδίου και ανίχνευση βαρυτικών κυμάτων.
Εφαρμογή της υπεραγωγιμότητας βρίσκεται ακόμη στα βολόμετρα, όργανα που χρησιμοποιούνται για την μέτρηση ακτινοβολιών. Η λειτουργία αυτών στηρίζεται στην μετατροπή της ισχύος της ακτινοβολίας σε θερμότητα, η οποία προκαλεί αλλαγή της θερμοκρασίας ενός υλικού προκαλώντας μεταβολές στην αντίσταση του. Τα υλικά που χρησιμοποιούνται πρέπει να συνδυάζουν ευαισθησία και μικρή θερμοχωρητικότητα ώστε η θερμοκρασία τους να ανταποκρίνεται γρήγορα στις αλλαγές της ακτινοβολίας. Η χρήση υπεραγώγιμων υλικών δίνει νέες δυνατότητες στα όργανα αυτά δίνοντας πολύ μεγάλη ευαισθησία και μικρές απώλειες. Τα υπεραγώγιμα βολόμετρα μπορούν να βρουν χρήση στην αστρονομία, στο πλάσμα πολύ υψηλών θερμοκρασιών, σε μη καταστροφικές μεθόδους ελέγχου υλικών, σε κάμερες κ.α.
Εξωτερικοί σύνδεσμοι
Κατηγορία:Ηλεκτρομαγνητισμός Κατηγορία:Ιδιότητες της ύλης Κατηγορία:Ανεπίλυτα προβλήματα στη Φυσική
Καρλομάν Α΄
Ο Καρλομάν Α΄ (Γερμανική γλώσσα : Carloman Ier, 28 Ιουνίου 751 – 4 Δεκεμβρίου 771) ήταν Βασιλιάς των Φράγκων (768 - 771) μαζί με τον μεγαλύτερο αδελφό του Καρλομάγνο. Ήταν ο δεύτερος επιζήσας γιος του Πιπίνου του Βραχέος και της Μπερτράντα του Λον, μεγαλύτερος αδελφός του ήταν ο Καρλομάγνος.
Σύγκρουση με Καρλομάγνο
Η βασιλεία του Καρλομάν Α΄ ήταν πολύ σύντομη και ταραχώδη, τα δυο αδέλφια μοιράστηκαν την εξουσία στην Ακουιτανία που επαναστάτησε μετά τον θάνατο του πατέρα τους. Ο Καρλομάγνος έσπευσε αμέσως να καταστείλει την εξέγερση, ακολούθησε και ο Καρλομάν με τον δικό του στρατό, τα δυο αδέλφια λογομάχησαν κοντά στο Πουατιέ και ο Καρλομάν αποχώρησε. Ο Καρλομάγνος συνέτριψε την επανάσταση αλλά η συμπεριφορά του Καρλομάν που αποχώρησε εξασθένησε έντονα τη θέση του απέναντι στους Φράγκους. Οι σχέσεις ανάμεσα στα δύο αδέλφια έγιναν χειρότερες χάρη στην μητέρα τους Μπερτράντα που ευνοούσε έντονα τον Καρλομάγνο και ζούσε μαζί του μετά τον θάνατο του συζύγου της. Η μητέρα τους Μπερτράντα ξεκίνησε μια μεγάλη σειρά από ενέργειες με στόχο να υποτιμήσει τον Καρλομάν, τακτοποίησε τον γάμο του Καρλομάγνου με τη Δεζιδεράτα κόρη του Λομβαρδού βασιλιά Δεζιδέριου με στόχο τη συμμαχία των Φράγκων με τους Λομβαρδούς και εξασφάλισε για τον Καρλομάγνο την στήριξη του ανεψιού του συζύγου της Τασίλο της Βαυαρίας. Με τον γάμο εξασφάλισε στον Καρλομάγνο πολλά Λομβαρδικά εδάφη που διεκδικούσε ο Πάπας Στέφανος Γ΄, ο πάπας δεν ήθελε με κανέναν τρόπο μια συμμαχία ανάμεσα στους Φράγκους και τους Λομβαρδούς. Ο πάπας προσπάθησε να αντιμετωπίσει την απειλή διώχνοντας τον αντι-Λομβαρδό Χριστόφορο που ήταν κυρίαρχη μορφή στην αυλή του. Οι χειρισμοί αυτοί στάθηκαν μοιραίοι για τον Καρλομάν που είχε μείνει χωρίς συμμάχους, προσπάθησε να προσεγγίσει τον πάπα μέσω του Χριστοφόρου, μετά τη δολοφονία όμως του Χριστόφορου ο Στέφανος Γ΄ συμμάχησε με τους Λομβαρδούς και τον Καρλομάγνο. Ο Καρλομάν διασώθηκε χάρη στο διαζύγιο του Καρλομάγνου με την Δεζιδεράτα, το γεγονός εξόργισε τον Δεζιδέριο, ο Καρλομάν βρήκε την ευκαιρία να συμμαχήσει μαζί του.
Τέλος και θρύλοι
thumb|250px|right|Τάφος του Καρλομάν Α΄ Ο Καρλομάν πέθανε αιφνίδια και πρόωρα στη βίλα του Σαμουσί από άγνωστους λόγους πιθανότατα ρινίτιδα (4 Δεκεμβρίου 771). Την εποχή του θανάτου του ήταν έτοιμος να συγκρουστεί ανοιχτά με τον αδελφό του, ο βιογράφος του Καρλομάγνου Έινχαρντ το αποδίδει στους κακούς συμβούλους του Καρλομάν. Η ταφή του Καρλομάν Α΄ έγινε στη Ρενς, τα οστά του μεταφέρθηκαν τον 13ο αιώνα στη Βασιλική Σαιν-Ντενί. Ο Καρλομάν Α΄ παντρεύτηκε μια πανέμορφη γυναίκα τη Γερβέργα, ο πάπας Στέφανος Α΄ γράφει ότι ο πατέρας του Πεπίνος ο Βραχύς την είχε επιλέξει μαζί με τη σύντροφο του αδελφού του Χιμιλτρούδη. Με τη Γερβέργα έκανε δυο γιους, ο μεγαλύτερος πήρε το όνομα Πεπίνος σύμφωνα με την παράδοση να παίρνει ο μεγαλύτερος γιος το όνομα του παππού του ώστε να οριστεί διάδοχος. Με τον πρόωρο θάνατο του Καρλομάν Α΄ η Γερβέργα προσπάθησε να εξασφαλίσει τη διαδοχή στον μεγαλύτερο γιο της Πεπίνο, οι πρώην σύμβουλοι του Καρλομάν ωστόσο κάλεσαν τον Καρλομάγνο να ενσωματώσει τα εδάφη στην αυτοκρατορία του. Η Γερβέργα μετά την πράξη αυτή δραπέτευσε στην αυλή του Λομβαρδού βασιλιά Δεζιδέριου όπως περιγράφει ο Έινχαρντ, ζήτησε από τον νέο πάπα Αδριανό Α΄ να χρίσει τους γιους της βασιλείς των Φράγκων. Ο Καρλομάγνος ανησύχησε έντονα στην υποστήριξη του Δεζιδέριου στους γιους του Καρλομάν που απειλούσαν τη θέση του, ξεκίνησε εκστρατεία εναντίον των Λομβαρδών. Οι Λομβαρδοί διαλύθηκαν, ο Δεζιδέριος και η οικογένεια του ξυρίστηκαν στο κεφάλι και εξορίστηκαν σε μοναστήρι, η τύχη της Γερβέργας και των παιδιών της είναι άγνωστη, πιθανότατα έγινε και για αυτούς το ίδιο. Οι άσχημες σχέσεις ανάμεσα στα δυο αδέλφια δεν εμπόδισαν τον Καρλομάγνο να ονομάσει τον δεύτερο γιο του Καρλομάν για να τιμήσει τη μνήμη του αδελφού του, ήθελε μάλλον να δείξει ότι δεν κακομεταχειρίστηκε τους ανεψιούς του. Η πράξη αυτή ακυρώθηκε όταν ο Καρλομάν μετονομάστηκε σε τελετή στη Ρώμη σε Πεπίνο.
Πηγές
Κατηγορία:Βασιλείς των Φράγκων Κατηγορία:Βασιλείς της Βουργουνδίας Κατηγορία:Δυναστεία των Καρολιδών Κατηγορία:Ηγεμόνες της Αυτοκρατορίας των Καρολιδών
Διπλωματική αποστολή
thumb|Η [[Ινδία|Ινδική πρεσβεία στο Βερολίνο, Γερμανία]] thumb|right|Σφραγίδα στα κτήρια των γερμανικών πρεσβειών. Κείμενο: "[[Ομοσπονδιακή Δημοκρατία της Γερμανίας - Πρεσβεία"]]
Διπλωματική αποστολή είναι ομάδα επίσημα διαπιστευμένων ανθρώπων από ένα κράτος ή έναν διεθνή διακυβερνητικό οργανισμό (όπως τα Ηνωμένα Έθνη) παρούσα σε ένα άλλο κράτος ή διακυβερνητικό φορέα για να εκπροσωπήσει το αποστέλλον κράτος / οργανισμό στο κράτος εγκατάστασής της. Πρακτικά, μια διπλωματική αποστολή συχνά δηλώνει τη μόνιμη αποστολή, ονομαστικά το γραφείο των διπλωματικών αντιπροσώπων μιας χώρας στην πρωτεύουσα πόλη μιας άλλης χώρας.
Ονομασία
H μόνιμη διπλωματική αποστολή είναι τυπικά γνωστή ως πρεσβεία, και το πρόσωπο που είναι υπεύθυνο της αποστολής είναι γνωστό ως πρέσβης. Η πρεσβική κατοικία καλείται γενικά πρεσβεία. Μερικοί πρέσβεις πιθανόν ζουν εκτός της πρεσβείας. Για παράδειγμα, ο Αμερικανός πρέσβης στη Ρωσία ζει σε μια κατοικία γνωστή ως Μέγαρο Σπάζο, εκτός της πρεσβείας. Οι ιδιωτικές κατοικίες των μελών μιας διπλωματικής αποστολής απολαμβάνουν τα ίδια δικαιώματα με τους χώρους της αποστολής όσον αφορά στο απαραβίαστο και την προστασία.
Ορολογία
Μια χώρα μπορεί να έχει διάφορους τύπους διπλωματικών αποστολών σε άλλη χώρα, στηρίζοντας τις διμερείς ή πολυμερείς διπλωματικές σχέσεις:
Σε περιπτώσεις διαφωνίας μεταξύ δύο κρατών, είναι σύνηθες για μια χώρα να ανακαλεί τον αρχηγό της αποστολής της ως ένδειξη δυσαρέσκειας. Αυτό είναι λιγότερο δραστικό από το να αποκοπούν εντελώς οι διμερείς διπλωματικές σχέσεις και η αποστολή θα συνεχίσει να λειτουργεί περισσότερο ή λιγότερο κανονικά, αλλά υπό τη διεύθυνση επιτετραμμένου (chargé d'affaires), ο οποίος είναι -συνήθως- ο αναπληρωτής αρχηγός της αποστολής και ενδεχομένως μπορεί να έχει περιορισμένες εξουσίες. Επίσης, ένας προσωρινός επιτετραμμένος (chargé d'affaires a.i. (ad interim) ) τίθεται επικεφαλής της αποστολής μεταξύ του τέλους της θητείας ενός αρχηγού της αποστολής και της έναρξης του επόμενου.
Επίσης, ένα κράτος μπορεί να εγκαθιδρύσει προξενικές αρχές σε επιμέρους περιφέρειες ενός ξένου κράτους με την συναίνεση του τελευταίου. Η έδρα της προξενικής αρχής, η τάξη της και η προξενική της περιφέρεια, καθώς και ο αριθμός του προσωπικού της προξενικής αρχής καθορίζονται από το αποστέλλον Κράτος και υπόκεινται στην έγκριση του Κράτους διαμονής. Το ίδιο ισχύει και σε περίπτωση μεταβολής της έδρας, της τάξης, της προξενικής περιφέρειας ή του αριθμού του προσωπικού της προξενικής αρχής.
Το προξενικό γραφείο είναι παρόμοιο (αλλά όχι το ίδιο) με το διπλωματικό γραφείο, αλλά με έμφαση στην αντιμετώπιση μεμονωμένων προσώπων και επιχειρήσεων, όπως ορίζεται στη Σύμβαση της Βιέννης για τις προξενικές σχέσεις. Μια προξενική αρχή είναι γενικά εκπρόσωπος της πρεσβείας σε τοπικές περιοχές εκτός της πρωτεύουσας. Για παράδειγμα, οι Φιλιππίνες έχουν την Πρεσβεία των Φιλιππίνων στην Ουάσινγκτον, αλλά διατηρούν επτά γενικά προξενεία και τέσσερα προξενεία αλλού στις ΗΠΑ. Παρόμοιες υπηρεσίες μπορούν επίσης να παρέχονται στην πρεσβεία (για την εξυπηρέτηση της περιοχής της πρωτεύουσας) σε αυτό που συνήθως ονομάζεται προξενικό τμήμα.
Ανάλογα με τις υπηρεσίες, που προσφέρουν, οι προξενικές αρχές διακρίνονται ως εξής:
Εκτός από τις επίσημες προξενικές αρχές, στις οποίες υπηρετούν πρόσωπα, που σταδιοδρομούν στο διπλωματικό κλάδο του εκπροσωπούμενου κράτους, ορισμένες προξενικές υπηρεσίες μπορούν να παρέχονται από ένα άμισθο ή επίτιμο προξενείο (Consulat honoraire) σε μικρές πόλεις ή κωμοπόλεις, που είναι πολύ απομακρυσμένες από τις έδρες των επίσημων διπλωματικών αποστολών. Μια ξένη κυβέρνηση, που θεωρεί, ότι είναι επιθυμητή κάποια μορφή εκπροσώπησής της σε κάποια πόλη/περιοχή, μπορεί να διορίσει ένα άτομο, το οποίο δεν είναι μέλος της διπλωματικής υπηρεσίας της, για να εκπληρώσει αυτόν το ρόλο. Σε τέτοιους προξενικούς διορισμούς συνήθως αποδίδεται ο τίτλος του επίτιμου προξένου (consul ad honorem). Ένας τέτοιος πρόξενος μπορεί να είναι ένας ντόπιος κάτοικος με την εθνικότητα της χώρας αποστολής, ο οποίος μπορεί κάλλιστα, να συνδυάσει το ρόλο του με τις δικές του ιδιωτικές (συχνά εμπορικές) δραστηριότητες. Σε ορισμένες περιπτώσεις, ο άμισθος πρόξενος μπορεί να μην είναι καν πολίτης της χώρας αποστολής. Ανάλογα με τη σημασία της προξενικής περιοχής, τα επίτιμα προξενεία κατατάσσονται αντίστοιχα με τα επίσημα προξενεία, δηλ. ως επίτιμο/άμισθο γενικό προξενείο, επίτιμο/άμισθο προξενείο ή επίτιμο/άμισθο υποπροξενείο, που διευθύνονται από έναν επίτιμο/άμισθο γενικό πρόξενο, επίτιμο/άμισθο πρόξενο ή επίτιμο/άμισθο υποπρόξενο, αντίστοιχα.
Σλος Χάρτχαϊμ
Το Σλος (κάστρο) Χάρτχαϊμ είναι κτίσμα, το οποίο, κατά την περίοδο από τον Μάιο του 1940 έως τον Αύγουστο του 1941, χρησιμοποιήθηκε ως εγκατάσταση για την εκτέλεση του προγράμματος Ευθανασίας Τ-4 για την εξόντωση των πνευματικά ασθενών στην Ναζιστική Γερμανία.
Θέση, Ιστορία
Το Σλος Χάρτχαϊμ βρίσκεται στο χωριό Αλκόφεν (Alkoven), κοντά στο Λιντς της Αυστρίας και σχετικά κοντά στο Στρατόπεδο συγκέντρωσης Μαουτχάουζεν-Γκούζεν. Το αρχικό κτίσμα χρονολογείται από τον 9ο αιώνα, ενώ τη σημερινή μορφή του έλαβε κατά το τέλος του 16ου αιώνα από τον Γιάκομπ φον Χαγκ (Jakob von Hag). Από το 1793 το κτίσμα πέρασε στην ιδιοκτησία της πριγκηπικής οικογένειας Στάρεμμπεργκ (Starhemberg). Ο Πρίγκηπας Καμίλο Στάρεμμπεργκ (Camillo Furst Starhemberg), το 1898, το δώρισε στην φιλανθρωπική οργάνωση Άνω Αυστρίας (Landes wohltatigkeitsverein in Oberosterreich), η οποία εγκατέστησε σε αυτό ένα οίκο στέγασης παιδιών που έπασχαν από κρετινισμό, ιδιωτία ή άλλες πνευματικές ή σωματικές παθήσεις. Μπορούσε να στεγάσει περίπου 200 παιδιά, την φροντίδα των οποίων είχαν αναλάβει καλογραίες του τάγματος των Αγίων Βικεντίου και Παύλου.